Ameŋunyatakaka Ŋuti Ðoɖowo\nGBE BUBU Albanian Arabic Arabic (Lebanon) Arabic (Syria) Armenian Armenian (West) Aukan Basque Bengali Boulou Bulgarian Cambodian Catalan Cebuano China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatia Tokunɔgbe Croatian Czech Danish Dutch Estonian Eŋlisi Eʋegbe Fijian Finnish Franse Ga Galician German Greece Tokunɔgbe Greek Gujarati Hausa Hindi Hmong (Ɣi) Hungarian Igbo Iloko Indonesian Irish Italian Italy Tokunɔgbe Japan Tokunɔgbe Japanese Kabuverdianu Kikaonde Kinyarwanda Korean Latvian Lingala Lithuanian Lovari Low German Malagasy Maltese Myanmar Norwegian Papiamento (Aruba) Papiamento (Curaçao) Persian Polish Portugal Tokunɔgbe Portuguese Portuguese (Portugal) Punjabi Quechua (Ayacucho) Romanian Romany (Bulgaria) Romany (Eastern Slovakia) Romany (Northern Greece) Romany (Romania) Romany (Serbia) Romany (Southern Greece) Russian Saramaccan Serbian Serbian (Roman) Sinhala Slovak Slovenian Spanish Sranantongo Swahili Swedish Tagalog Tamil Thai Thailand Tokunɔgbe Turkish Ukrainian Urdu Valencian Voru Welsh Yoruba\nMíetrɔ Asi Le Eŋu Le April 1, 2018 Dzi\nNe ame aɖe va zu gbeƒãɖela la, ke elɔ̃ ɖe edzi be Yehowa Ðasefowo ƒe xexea me katã ƒe habɔbɔa, si dome Yehowa Ðasefowo ƒe hame si me wòle, woƒe alɔdzedɔwɔƒea, kple dɔwɔha bubu siwo Yehowa Ðasefowo zãna hã le la, kpɔ mɔ azã ye ŋu nyatakakawo le se nu le woƒe subɔsubɔdɔwɔnawo me. Gbeƒãɖelawo lɔ̃na faa tsɔa wo ŋu nyatakakawo naa hame si me wole abe ale si wogblɔe le Ðoɖo Hena Yehowa Ƒe Lɔlɔ̃nu Wɔwɔ gbalẽa me ene kple susu be yewoate ŋu akpɔ gome le subɔsubɔdɔwɔna aɖewo me ahaxɔ gbɔgbɔmekpekpeɖeŋu tso hamea gbɔ.—1 Petro 5:2.\nGbeƒãɖelawo ganaa wo ŋu nyatakaka bubuwo Yehowa Ðasefowo ne wodi be yewoakpɔ gome le subɔsubɔdɔwɔna bubu aɖewo me. Ameŋunyatakaka siawo ƒe ɖewoe nye amea ŋkɔ, eƒe dzigbe, nenye ŋutsue wònye alo nyɔnue, ŋkeke si dzi wòxɔ nyɔnyrɔ, eƒe adrɛs kple kaƒodzesi, alo nyatakaka bubu siwo do ƒome kple eƒe gbɔgbɔmenyenye, gbeƒãɖeɖedɔa, alo akpa bubu siwo wòwɔna le Yehowa Ðasefowo ƒe hamea me. Nyatakaka siwo ɖea gbeƒãɖelaa ƒe subɔsubɔdzixɔsewo fiana kple eŋunyatakaka ɣaɣla aɖewo hã ate ŋu anɔ eme. Ameŋunyatakakawo zazã ate ŋu afia wo xɔxɔ, wo ŋɔŋlɔ ɖi, wo ɖoɖo ɖe ɖoɖo nu, wo dzadzraɖo ɖi kple wo ŋu dɔ wɔwɔ le mɔ siawo tɔgbi nu.\nAmeŋunyatakakawo Ta Kpɔkpɔ Ƒe Se si le dukɔ sia mee nye:\nLe Ameŋunyatakakawo Ta Kpɔkpɔ Ƒe Se sia nu la, gbeƒãɖelawo lɔ̃ ɖe edzi be Yehowa Ðasefowo nazã yewo ŋu nyatakakawo na subɔsubɔdɔwɔnawo, siwo dometɔ aɖewoe nye:\nne yewole gome kpɔm le Yehowa Ðasefowo ƒe hame si me yewole ƒe kpekpewo kple lɔlɔ̃nu faa dɔ bubuwo me;\nne yewolɔ̃ be yewoakpɔ gome le kpekpe alo takpekpe aɖe si woalé ɖi be Yehowa Ðasefo siwo le xexea me godoo nate ŋu akpɔe alo ase emenyawo emegbe be wòatu wo ɖo le gbɔgbɔ me la me;\nne yewolɔ̃ be yewoawɔ dɔdeasi aɖe le hamea me, si abia be woaklã yewoƒe ŋkɔ kple dɔdeasia ŋu nyawo ɖe nyatakakawo klãɖoƒe si le Yehowa Ðasefowo ƒe Fiaɖuƒe Akpata me;\nHamea Me Gbeƒãɖela Ŋuti Nuŋlɔɖigbalẽvi ʋuʋu na yewo;\nYehowa Ðasefowo ƒe hamemetsitsiwo ƒe sasrãkpɔ kple beléle na yewo (Dɔwɔwɔwo 20:28; Yakobo 5:14, 15);\nyewoƒe adrɛs kple kaƒodzesiwo xɔxɔ be woazãe atsɔ ake ɖe yewo ŋu ne afɔku aɖe dzɔ kpata.\nSeɖoƒe meli na ɣeyiɣi si ameŋunyatakaka siawo anɔ mía gbɔ ase ɖo o, míedzraa wo ɖo ɣeyiɣi didi si míehiã wo na nu siwo ŋu míeƒo nu tsoe le etame alo bubu siwo sɔ. Ne gbeƒãɖela aɖe gbe be yemade asi Melɔ̃ Be Matsɔ Ŋunye Nyatakakawo Na Woazã gbalẽvia te o la, Yehowa Ðasefowo ate ŋu abui be medze awɔ dɔ aɖewo le hamea me alo akpɔ gome le subɔsubɔdɔwɔna aɖewo me o.\nNe ehiã eye wòsɔ la, míate ŋu aɖo ameŋunyatakakawo ɖe dɔwɔha siwo Yehowa Ðasefowo zãna. Gbeƒãɖelawo se egɔme be dɔwɔha siawo siwo Yehowa Ðasefowo zãna ate ŋu anɔ dukɔ bubu siwo ƒe ameŋunyatakakawo ta kpɔkpɔ ƒe sewo to vovo sãa na dukɔ si me nyatakaka mawo tso la tɔ. Ke hã, gbeƒãɖelawo se egɔme be afi sia afi si míaɖo nyatakaka siawo ɖa, eɖanye dɔwɔha siwo le Yehowa Ðasefowo ƒe xexea me katã ƒe dɔwɔƒe gã si le Amerika o, woazã wo le ɖekawɔwɔ me kple Ameŋunyatakakawo Ta Kpɔkpɔ Ƒe Ðoɖo Siwo Le Yehowa Ðasefowo Si.\nGome le gbeƒãɖelawo si be woakpɔ wo ŋu nyatakaka siwo le Yehowa Ðasefowo gbɔ, abia be woaɖe wo ɖa alo azã wo le mɔ aɖe ko nu, alo aɖɔ vodada siwo wode dzesi le nyatakaka mawo ŋu la ɖo. Gbeƒãɖelawo ate ŋu abia le ɣeyiɣi ɖe sia ɖe me be yewomegalɔ̃ ɖe edzi be woazã yewo ŋu nyatakakawo le mɔ aɖewo nu o. Ne gbeƒãɖela aɖe megalɔ̃ be Yehowa Ðasefowo nazã ye ŋu nyatakakawo o hã la, gome ate ŋu anɔ mía si be míayi edzi azã wo, le esi míekpɔ mɔ le se nu be míadzra ame siwo katã nɔ Yehowa Ðasefowo ƒe haa me kpɔ le xexea me godoo ŋu nyatakakawo ɖo ahawɔ wo ŋu dɔ alo ɖe susu bubu siwo sɔ le dukɔa ƒe se si ku ɖe Ameŋunyatakakawo Ta Kpɔkpɔ ŋu nu la ta. Gbeƒãɖelawo nyae be gome le yewo si be ne yewode dzesii be mímezã yewo ŋu nyatakakawo nyuie o la, yewoate ŋu ana setɔ siwo kpɔa ameŋunyatakakatakpɔkpɔ nyawo gbɔ le dukɔ si me yewole me la nanya faa.\nYehowa Ðasefowo ɖe afɔ vevi geɖe siwo wɔ ɖeka kple Ameŋunyatakakawo Ta Kpɔkpɔ Ƒe Sea kple susu be yewoakpɔ egbɔ be amewo ŋu nyatakaka siwo yewoxɔna la nanɔ dedie. Gbeƒãɖelawo se egɔme be ame ʋɛ aɖewo siwo woɖe mɔ na be woawɔ dɔ tso yewo ŋu nyatakaka siwo míexɔna ŋu na susu siwo míegblɔ va yi la koe kpɔa wo.\nNe biabia aɖewo le asiwò la, àte ŋu aɖo wo ɖe ameŋunyatakakawo ta kpɔkpɔ ŋu nyawo gbɔ kpɔla to e-mail sia dzi:\nGbeƒãɖelawo se egɔme be yewoate ŋu akpɔ ame si kpɔa ameŋunyatakakawo ƒe nyawo gbɔ le dukɔ si me yewole, alo eteƒenɔla kple ame si kpɔa ameŋunyatakakatakpɔkpɔ nyawo gbɔ, la ƒe adrɛs le jw.org ƒe axa si nye Ame Siwo Kpɔa Ameŋunyatakakawo Ta Kpɔkpɔ Gbɔ Ƒe Adrɛswo.\nAte ŋu adzɔ be ale si míewɔa ameŋunyatakakawo ŋu dɔe la natrɔ tso ɣeyiɣi yi ɣeyiɣi le tɔtrɔ siwo ate ŋu ava le míaƒe subɔsubɔdɔwɔnawo, se, alo mɔ̃ɖaŋununya me ta. Ne eva hiã be míawɔ tɔtrɔ aɖewo le Ameŋunyatakakawo Zazã sia ŋu la, míana tɔtrɔ mawo nadze le afi sia ale be gbeƒãɖelawo nanya nu tso wo ŋu nyatakaka siwo míexɔna kple ale si míezãa woe ŋu ɣesiaɣi. Taflatsɛ nɔ ŋku lém ɖe afi sia edziedzi be nàde dzesii ne tɔtrɔ aɖe va.\nƉoe Ɖe Amewo Ɖoe Ɖe Amewo Ameŋunyatakakawo Zazã—Bulgaria\nAmeŋunyatakakawo Zazã Ƒe Ðoɖo Siwo Le Yehowa Ðasefowo Si\nAmeŋunyatakakawo Ta Kpɔkpɔ Ƒe Ðoɖo Siwo Le Yehowa Ðasefowo Si\nÐoɖo Siwo Le Mía Si Ku Ðe Cookies Kple Mɔ̃ɖaŋununya Siawo Tɔgbi Zazã Ŋu\nAme Siwo Kpɔa Ameŋunyatakakawo Ta Kpɔkpɔ Gbɔ Ƒe Adrɛswo\nTsɔ kpe ameŋunyatakakawo zazã ƒe ɖoɖo siwo le mía si le xexea me godoo ŋu la, ale si míezãa gbeƒãɖelawo ŋu nyatakakawo le dukɔ aɖewo me la nɔ te ɖe ɖoɖo siwo ŋu míeƒo nu tsoe le dukɔ ma ƒe Ameŋunyatakakawo Zazã ƒe ɖoɖoa me dzi. Ne èdi be yeakpɔ dukɔ aɖe ƒe Ameŋunyatakakawo Zazã ƒe ɖoɖoa la, tia dukɔ ma le ete.


Ðe Nuwo Le Gbegblẽm Ðe Edzi Le Xexea Mea?—Ale Si Míawɔ Akpɔ Ŋuɖoɖoawo\nGBE BUBU Afrikaans Albanian Amerika Tokunɔgbe Amharic Arabic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Haitian Creole Hebrew Hiligaynon Hindi Hmong (Ɣi) Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Lingala Lithuanian Luganda Luvale Macedonian Macua Malagasy Malayalam Maltese Marathi Myanmar Navajo Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Persian Peru Tokunɔgbe Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Telugu Tetun Dili Thai Tigrinya Tok Pisin Tshwa Tsonga Turkish Twi Ukrainian Urdu Vietnamese Waray-Waray Welsh Wolaita Xhosa Yoruba Zulu\nNYATI SI LE AKPAA DZI | ÐE NUWO LE GBEGBLẼM ÐE EDZI LE XEXEA MEA?\nNE ÈVƆ̃NA alo tsia dzi ɖe ale si nɔnɔmeawo le gbegblẽm ɖe edzi le xexea me ŋu la, ke menye wò ɖeka koe o. Le ƒe 2014 me la, Barack Obama si nye Amerika dukplɔla tsã gblɔ be, le nya vɔ̃ siwo wogblɔna le nyadzɔdzɔwo me ta la, ame geɖe ƒo nya ta be “xexea le du dzi . . . ale gbegbe be ame aɖeke mete ŋu le enu lém o.”\nKe hã esi wògblɔ nya mawo megbe kpuie la, eƒo nu tso nu siwo woate ŋu awɔ atsɔ akpɔ xexea ƒe kuxi akpa gãtɔ gbɔ la ŋu kple kakaɖedzi blibo. Egblɔ tso dziɖuɖuwo ƒe ɖoɖowo ŋu be wonye “nya nyui” eye wògblɔ kpee be “yeka ɖe edzi vevie hele mɔ kpɔm be nuwo ava nyo.” Ne míagblɔe bubui la, ele gbɔgblɔm be amegbetɔwo ƒe agbagbadzedze kple susu nyui siwo le wo si gbɔe wòatso be woalé xexea ƒe kuxiwo nu ale be míasi le xexea me katã ƒe afɔku dziŋɔa nu.\nAme geɖe hã le mɔ kpɔm nenema. Le kpɔɖeŋu me, ame aɖewo le ŋu ɖom ɖe dzɔdzɔmeŋutinunya ŋu, eye wole gbɔgblɔm be ŋgɔyiyi siwo wɔm wole le mɔ̃ɖaŋununya me awɔe be woakpɔ xexea ƒe kuxiwo gbɔ. Mɔ̃ɖaŋuŋutinunyala bibi aɖe si nya nu tso nutovɛwo ŋu gblɔ kple kakaɖedzi be kaka ƒe 2030 naɖo la, “míaƒe mɔ̃ɖaŋunuwo aganyo ɖe edzi zi gbɔ zi akpe ɖeka eye kaka ƒe 2045 naɖo la nuwo aganyo ɖe edzi wu gbɔgblɔ.” Egblɔ kpee be: “Míele ŋgɔ yim ŋutɔ. Togbɔ be kuxiwo le dzidzim ɖe edzi hãa, míetea ŋu léa wo nu kaba ŋutɔ.”\nAleke tututue nuwo gblẽ le xexea mee? Ðe afɔku aɖe adzɔ ɖe xexea dzi kpuiea? Togbɔ be dzɔdzɔmeŋutinunyala kple dunyahela aɖewo gblɔna be mɔkpɔkpɔ li hã la, ame geɖe mele ŋgɔgbea kpɔm nyuie o. Nu ka tae?\nLe nyateƒe mea, wò hã ànya bu nu bubu siwo ate ŋu atsrɔ̃ amegbetɔwo la ŋu. Ke hã ne ède ŋugble le nu manyomanyo siwo le dzɔdzɔm fifia ŋu gɔ̃ hã la, màte ŋu ake ɖe ŋuɖoɖo nyui siwo ku ɖe etsɔme ŋu la ŋu o. Ame siwo ɖoa to dunyahelawo kple dzɔdzɔmeŋutinunyalawo hã gblɔ nenema ke. Abe ale si míegblɔe le nyati si do ŋgɔ me ene la, ame geɖe ke ɖe nyabiase siwo ku ɖe xexea ƒe nɔnɔmewo kple ale si nuwo ava nɔ le etsɔme ƒe ŋuɖoɖo nyuiwo ŋu. Afi kae míate ŋu akpɔ ŋuɖoɖoawo le?\nAƲAWƆNU SIWO ATE ŊU ATSRƆ̃ AME GBOGBOWO ZI ÐEKA. Togbɔ be Dukɔ Ƒoƒuawo kple habɔbɔ bubuwo dze agbagba vevie be yewoana dukɔwo nadzudzɔ nukliaʋawɔnuwo wɔwɔ hã la, wodo kpo nu. Eye se siwo wode be woatsɔ aɖe aʋawɔnuwo dzi akpɔtɔ la ɖia kokoe na dukplɔla siwo me aglãdzegbɔgbɔ le. Dukɔ siwo si nukliaʋawɔnuwo le la gale asi trɔm le woƒe bɔmbwo ŋu eye wole yeyewo wɔm be woate ŋu agblẽ nu wu. Azɔ hã dukɔ siwo si aʋawɔnu siwo ate ŋu atsrɔ̃ ame gbogbowo zi ɖeka menɔ tsã o la, ate ŋu azã esiwo le wo si fifia atsrɔ̃ ame gbogbowo.\nAle si dukɔwo le klalo be yewoazã nukliaʋawɔnuwo atsɔ awɔ aʋae la na be xexea me ɖi vɔvɔ̃ le “ŋutifafaɣiwo” gɔ̃ hã. Le kpɔɖeŋu me, agbalẽ aɖe gblɔ be “aʋawɔnu siwo ate ŋu ada le wo ɖokui si ‘awu ame’ evɔ ame aɖeke mafia mɔ wo o la na ame geɖe tsi mavomavo.”—Bulletin of the Atomic Scientists.\nMÍAƑE LÃMESẼ ÐO AFƆKU ME. Dzɔdzɔmeŋutinunya ate ŋu akpe ɖe mía ŋu míanɔ lãmesẽ me va se ɖe afi aɖe ko. Ʋusɔgbɔdɔ, lolo fũu akpa, ɖiƒoƒo yame kple atike vɔ̃ɖiwo zazã gblẽa nu le lãmesẽ ŋu, eye dzidzim ɖe edzi koe wole. Dɔ siwo womexɔna le ame ŋu o abe kansa, dzidɔ, ʋukamedɔwo kple suklidɔ ene va le ame gbogbo aɖewo wum. Dɔléle bubu siwo dome tagbɔdɔ hã le va le fu ɖem na ame geɖe ŋutɔ. Nyitsɔ laa la, míekpɔ ale si dɔléle vɔ̃ɖi siwo nye Ebola kple Zika siwo womenɔ mɔ kpɔm na o la kaka kabakabae la teƒe. Nyateƒeae nye be: Amegbetɔwo do kpo nu, womate ŋu aɖe dɔlélewo ɖa o, eye mɔkpɔkpɔ aɖeke meli be woate ŋu awɔ nane tso eŋu le etsɔme hã o!\nAMEGBETƆWO LE NU GBLẼM LE DZƆDZƆMENUWO ŊU. Dɔwɔƒe gãwo le nu gblẽm le yame ŋu. Ame gbogbo aɖewo kuna ƒe sia ƒe le aɖiya siwo wogbɔ- na ta.\nAme ɖekaɖekawo, ame siwo le nuto aɖewo me kple dziɖuɖudɔwɔƒewo kɔa gbeɖuɖɔwo, kɔdzi kple agbledetike gbegblẽwo, aŋenuwo kpakple ɖinu bubuwo ɖe atsiaƒua me. Agbalẽ aɖe gblɔ be “aɖinu siawo gblẽa nu le tɔmelãwo kple tɔmegbewo kpakple ame siwo ɖua tɔmelã siawo la ŋu.”—Encyclopedia of Marine Science.\nTsi nyuiwo dome le gbegblẽm. Britaintɔwo ƒe dzɔdzɔmeŋutinunyagbalẽ ŋlɔla Robin McKie gblɔ ŋkubiãtɔe be: “Xexea katã dze ŋgɔ tsi nyui ƒe anyimanɔmanɔ ƒe kuxi gã aɖe.” Dunyahelawo lɔ̃ ɖe edzi be amegbetɔwo gbɔe wòtso be tsiwo dome le gbegblẽm eye esia zu kuxi sesẽ aɖe.\nDZƆDZƆMENUWO LE NU GBLẼM LE AMEGBETƆWO ŊU. Ahomwo, ya sesẽwo kple anyigbaʋuʋuwo naa tsiɖɔɖɔ gãwo, agaɖevi dziŋɔwo kple afɔku bubuwo gblẽa nu le amewo ŋu. Fifia dzɔdzɔmenu siawo gblẽa nu le ame gbogbowo ŋu alo wua wo wu ɣeyiɣi ɖe sia ɖe. Amerika dukɔa ƒe dɔwɔƒe (NASA) si kua nu me tso yameʋuwo wɔwɔ kple yamenutowo me ŋu gblɔ be, “ahom sesẽwo ate ŋu atu, yame ate ŋu axɔ dzo eye tsiɖɔɖɔwo kple kuɖiɖi sesẽwo hã ate ŋu ava ɖe wo nɔewo yome.” Ðe dzɔdzɔmenuwo atsrɔ̃ amegbetɔwoa?\nSeɖoƒe Li Na Dzɔdzɔmeŋutinunya


Rebeka Si Ŋu Biblia Ƒo Nu Tsoe La Xɔ Mawu Dzi Se (1 Mose 24:58)\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Toba) Bicol Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga (Malawi) Chiyao Cibemba Cinyanja Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Franse Ga Georgian German Greek Greenlandic Guarani Gun Haitian Creole Hausa Hebrew Hiligaynon Hungarian Icelandic Igbo Iloko Indonesian Isoko Italian Japanese Javanese Kazakh Kikamba Kikongo Kikuyu Kimbundu Kinyarwanda Kirghiz Kiribati Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Macua Malagasy Maltese Mam Mambwe-Lungu Mauritian Creole Maya Myanmar Nahuatl (Northern Puebla) Ndebele Ndebele (Zimbabwe) Ndonga Nias Norwegian Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tatar Tetun Dili Thai Tiv Tojolabal Tok Pisin Tshiluba Tshwa Tsonga Turkish Tuvaluan Twi Tzotzil Ukrainian Umbundu Venda Vietnamese Wallisian Waray-Waray Xhosa Yoruba Zulu\nSRƆ̃ WOƑE XƆSE | REBEKA\nREBEKA ɖe ŋku ɖe gbedzimɔ dzekpodzeʋee si dzi zɔm wole la ŋu esime ɣea nɔ to ɖom. Kwasiɖa aɖewoe nye ema wole mɔa zɔm, ebɔbɔ nɔ kposɔ kɔkɔ la ƒe dzime, eye kposɔ dzi nɔnɔ va le emam azɔ. Woɖe Haran, si nye du si me wonyii le, si le dzieheɣedzeƒe gome la ɖe megbe ʋĩi kilometa alafa geɖe. Ðewohĩ megale eƒe ƒometɔwo kpɔ ge azɔ o. Biabia geɖewo anɔ susu me nɛ godoo, vevietɔ esi wònye be esusɔ vie ko wòawu eƒe mɔ zɔzɔa nu.\nWoɖe Kanaan nutoa ƒe akpa gãtɔ ɖe megbe azɔ, eye wole Negeb-nyigba si dzi zɔzɔ sesẽ la dzi tom. (Genesis 24:62) Anɔ eme be Rebeka kpɔ alẽwo le teƒe sia. Enye dzogbenyigba si ƒu akpa na agble gãwo dede, gake enye gbeɖuƒe dama na lãwo. Ame tsitsi si le ekplɔm la nya nutoa me nyuie. Dzi le edzɔm le esi nya nyui le esi wòagblɔ na eƒe aƒetɔa ta—eteƒe madidi o, Rebeka azu Isak srɔ̃! Ke hã Rebeka anya nɔ ale si agbea anɔ nɛ le anyigba ma dzi ŋu bum. Aleke eƒe ŋugbetɔsrɔ̃ Isak le? Womedo go kpɔ gɔ̃ hã o! Ðewohĩ anɔ eɖokui biam be, ne ekpɔ ye la, ɖe yeƒe nu adze eŋua? Eye aleke ye hã yease le ye ɖokui me ɖe eŋu?\nLe dukɔ geɖe me egbea la, awɔ moyaa na amewo ne wose be ame bubuwo ɖea srɔ̃ na ame. Gake le teƒe bubuwo la, srɔ̃ɖeɖe mawo bɔ. Xexea ƒe akpa ka kee nèɖatso o, àlɔ̃ ɖe edzi be Rebeka yina tɔmanyaƒe nɔmanyaƒe. Nyɔnu sia ƒe xɔse kple dzinɔameƒo ɖe dzesi vavã. Nɔnɔme eve mawo hiã mí ne nuwo trɔ le míaƒe agbe me. Nɔnɔme nyui bubu siwo mele ame geɖe si o la ganɔ Rebeka si siwo do ƒome kple eƒe xɔse.\n“MADU TSI NA WÒ KPOSƆWO HÃ”\nNu si adze na Rebeka be enye gbe sia gbe nuwɔna dzro ko la dzie wòto dzɔ be tɔtrɔ gã sia va eƒe agbe me. Haran, si nye dugã aɖe si le Mesopotamia, alo gogoe, lae wònɔ tsi. Edzilawo to vovo na ame akpa gãtɔ siwo nɔ Haran, elabena womesubɔa ɣletimawu si nye Sin la o. Mawu si nye Yehowa boŋue wosubɔna.—1 Mose 24:50.\nRebeka tsi va zu nyɔnu dzetugbe aɖe, ke hã menye ɖeko wòdze tugbe dzro ko o. Ke boŋ ezã eye wònɔa agbe dzadzɛ hã. Nu dze edzi na eƒe ƒomea eye dɔlawo nɔ wo si, gake womewɔ vi na Rebeka alo wɔ nu ɖe eŋu abe fiavinyɔnu ene o. Rebeka hã wɔa dɔ sesẽwo abe ale si ko wònɔ le nyɔnu geɖewo gome ɣemaɣi ene. Le kpɔɖeŋu me, edea tɔme na eƒe ƒomea. Le ɣetrɔ me la, etsɔa tsize ɖe abɔta heyia tsiduƒe ɖakua tsi.—1 Mose 24:11, 15, 16.\nGbe ɖeka fiẽ esi wòku tsi ɖe eƒe zea me vɔ la, ŋutsu tsitsi aɖe ƒu du yi ɖakpee. Egblɔ na Rebeka be: “Meɖe kuku, na wò ze la me tsi vi aɖem mano.” Menye nu boo aɖekee wòbia o, ke hã eƒo nu bubutɔe ŋutɔ! Rebeka kpɔe dze sii be didiƒe aɖee ŋutsua tso. Eya ta eɖiɖi eƒe ze la ɖe asi enumake, eye menye tsi fafɛ vi aɖe koe wònae o, ke boŋ enae wòɖi kɔ nɛ. Ede dzesii be kposɔ ewo le ŋutsua si siwo tsyɔ akɔ anyi ɖe afi ma, gake womedu tsi ɖe lãtoa me na wo haɖe o. Ekpɔe be ŋutsua nɔ ye kpɔm ɖetsɔlemetɔe, eye eya hã di be yeawɔ ye tɔ sinua anyo dɔme nɛ. Eya ta egblɔ na ŋutsua be: “Madu tsi na wò kposɔwo hã, va se ɖe esime wòaɖi kɔ na wo.”—1 Mose 24:17-19.\nDe dzesii be menye ɖeko Rebeka gblɔ be yeana tsi kposɔ ewoawo ko evɔ o, ke boŋ egblɔ be yeana tsi wo va se ɖe esime wòɖi kɔ na wo. Kposɔ ɖeka si tsikɔ le wuwum vevie la ate ŋu ano tsi galɔn 25 (alo lita 95) sɔŋ! Ne tsikɔ nɔ kposɔ ewoawo katã wum vevie la, ke Rebeka anɔ tsikuku dzi na wo gaƒoƒo geɖe. Gake edze ƒãa be tsikɔ menɔ kposɔawo wum nenema gbegbe o. * Gake ɖe Rebeka nya esia do ŋgɔ hafi gblɔ be yeaku tsi na kposɔawoa? Ao. Elɔ̃ faa eye wòdi vevie gɔ̃ hã be yeawɔ dɔ sesẽ ɖe sia ɖe si hiã atsɔ awɔ amedzro na ŋutsu tsitsi sia. Ŋutsua lɔ̃ faa xɔ kpekpeɖeŋua. Enɔ Rebeka kpɔm dũu esime wòle du dzi le vudoa to yim le gbɔgbɔm hele tsi dum le kɔkɔm ɖe lãtoa me.—1 Mose 24:20, 21.\nRebeka nye dɔ sesẽ wɔla kple amedzrowɔla\nNufiame nyui aɖe le Rebeka ƒe kpɔɖeŋua me na mí egbea. Le ɣeyiɣi siawo me la, edze abe ɖokuitɔdidie le fia ɖum ene. Abe ale si wogblɔe ɖi ene la, amewo va zu “ɖokuilɔ̃lawo,” womedina be yewoanyo dɔme na ame bubuwo o. (2 Timoteo 3:1-5) Anyo ŋutɔ be Kristotɔ siwo medi be nɔnɔme ma nakpɔ ŋusẽ ɖe yewo dzi o la nade ŋugble le nu si Biblia ɖe fia tso ɖetugbui sia si nɔ du ƒum nɔ vudoa to yim nɔ gbɔgbɔm gbe aɖe gbe ʋĩi ke va yi ŋu la ŋu.\nAnɔ eme godoo be Rebeka de dzesii be ŋutsua nɔ ye kpɔm dũu. Menye susu vɔ̃ aɖeke tae o, ke boŋ ale si nya bliboa wɔ nuku nɛ kpakple dzidzɔ si kpɔm wònɔ tae. Esi Rebeka wɔ dɔa vɔ la, ŋutsua nae sikanu xɔasiwo! Eyome ebia Rebeka be: “Meɖe kuku gblɔe nam, ame ka ƒe vie nènye? Míakpɔ dzeƒe le fofowò ƒe aƒe me atsi adɔa?” Esi Rebeka ƒo nu tso eƒe ƒomea ŋu na ŋutsua la, egakpɔ dzidzɔ wu. Anɔ eme be dzidzɔe Rebeka tsɔ gblɔ kpee be: “Gbe kple nuɖuɖu geɖe le mía si na miaƒe lãwo, eye teƒe hã li miatsi adɔ.” Kpekpeɖeŋu gã aɖee esia nye na ŋutsu tsitsi la, elabena ame bubuwo hã nɔ mɔa zɔm kplii. Azɔ Rebeka ƒu du dze ŋutsua ŋgɔ yi ɖagblɔ nu si dzɔ la na dadaa.—1 Mose 24:22-28, 32.\nEme kɔ ƒãa be wofia amedzrowɔwɔ Rebeka tso ɖevime ke. Edze abe nɔnɔme nyui sia hã nu le yiyim egbea ene, eye esia ganye susu bubu si tae wòle be míasrɔ̃ ɖetugbui dɔmenyotɔ sia ƒe xɔse ɖo. Ne míexɔ Mawu dzi se la, esia aʋã mí míanye amedzrowɔlawo. Yehowa ɖea nɔnɔme sia fiana, elabena enaa nu amewo katã faa, eye edi be ye subɔlawo hã nasrɔ̃ ye. Ne míewɔa amedzro na ame siwo mava ɖo eteƒe na mí gbeɖe o gɔ̃ hã la, míaƒe nu dzea míaƒe Fofo si le dziƒo la ŋu.—Mateo 5:44-46; 1 Petro 4:9.\n“NÀÐE SRƆ̃ NA VINYEA”\nAme kae nye ŋutsu tsitsi ma si nɔ vudoa to? Rebeka tɔgbui ƒe nɔviŋutsu Abraham ƒe subɔvie. Eya ta woxɔe nyuie ɖe Rebeka fofo Betuel ƒeme. Anɔ eme be subɔvi sia ŋkɔe nye Eliezer. * Wotsɔ nuɖuɖu ɖo ekɔme, gake egbe be yemaɖu nua o, negbe ɖe yegblɔ nu si ta yeva ɖo la na wo hafi. (1 Mose 24:31-33) Míate ŋu akpɔe ɖaa le susu me be enɔ nu ƒom kple dzidzɔ, elabena ekpɔ kpeɖodzi sẽŋu si fia be yeƒe Mawu, Yehowa, nɔ ye yram le dɔ vevi sia si gbe wodɔ ye ɖo la me. Le mɔ ka nu?\nKpɔe ɖa le susu me be Eliezer le nu siwo dzɔ la gblɔm esime Rebeka fofo, Betuel, kple Rebeka nɔviŋutsu, Laban, siaa le to ɖom vevie. Egblɔ na wo be Yehowa yra Abraham geɖe ŋutɔ le Kanaan, eye Abraham kple Sara dzi viŋutsu, si ŋkɔe nye Isak, ame si anyi eƒe nuwo katã dome. Dɔ aɖe si le vevie ŋutɔ la gbee Abraham dɔ eƒe subɔvi sia ɖo: Ele be wòadi srɔ̃ na Isak le Abraham ƒe ƒometɔwo dome le Haran.—1 Mose 24:34-38.\nAbraham na Eliezer ka atam be yemaɖe srɔ̃ na Isak tso Kanaan nyɔnuwo dome o. Nu ka tae? Elabena Kanaantɔwo mesubɔa Yehowa Mawu o, eye womedea bubu eŋu hã o. Abraham nyae be Yehowa ahe to na ame mawo ɖe woƒe nu vɔ̃ɖi wɔwɔwo ta le ɣeyiɣi ɖoɖia dzi. Abraham medi be ƒomedodo aɖeke nanɔ ye vi lɔlɔ̃a, Isak, kple ame mawo siwo nɔa agbe baɖa la dome o. Enyae hã be ye via awɔ akpa vevi aɖe be Mawu ƒe ŋugbedodowo nava eme.—1 Mose 15:16; 17:19; 24:2-4.\nEliezer yi edzi gblɔ na wo be esi yeva ɖo vudoa to le afi si gogo Haran la, yedo gbe ɖa na Yehowa Mawu. Ne míagblɔe la, ebia tso Yehowa si be wòatia ɖetugbui si Isak aɖe la nɛ. Aleke wòwɔe? Eliezer do gbe ɖa be Mawu nana wòava eme be ɖetugbui si wòdi be Isak naɖe la nava vudoa to. Azɔ hã, neva eme be ne yebia tsii la, menye ye ɖeɖe koe wòana tsiae o, ke wòana tsi yeƒe kposɔawo hã. (1 Mose 24:12-14) Eye ame kae va hewɔ nu mawo tututu? Rebekae! Ne eya ŋutɔ se nya si gblɔm Eliezer nɔ na eƒe ƒometɔwo la, bu ale si wòase le eɖokui me ŋu kpɔ ko!\nEliezer ƒe nyawo wɔ dɔ ɖe Betuel kple Laban dzi ale gbegbe. Eya ta wogblɔ be: “Yehowa gbɔe nu sia tso.” Eye le woƒe kɔa nu la, wowɔ srɔ̃ɖenubabla hetsɔ Rebeka na be wòanye Isak srɔ̃. (1 Mose 24:50-54) Gake ɖe esia fia be Rebeka lɔ̃ o, meɖalɔ̃ o, Isak koe wòaɖea?\nKwasiɖa aɖewo do ŋgɔ la, Eliezer fɔ nya ma ɖe te esi wòbia Abraham be: “Ke ne nyɔnu la melɔ̃ be yeava kplim o ɖe?” Abraham ɖo eŋu nɛ be: “Esia koe ana nàvo tso atam si nèka nam la me.” (1 Mose 24:39, 41) Le Betuel ƒeme hã, nya si nyɔnua agblɔ la awɔ akpa vevi aɖe. Ale si nua gbe nyoe la na dzi dzɔ Eliezer ale gbegbe be le ŋufɔke la, ebia be woaɖe mɔ na ye yeakplɔ Rebeka ayi Kanaan enumake. Ke hã ƒomea me tɔwo di be Rebeka naganɔ yewo gbɔ ŋkeke ewo hafi adzo. Mlɔeba, be woakpɔ nyaa gbɔ la, wogblɔ be: “Mina míayɔ ɖetugbui la ne míase eya ŋutɔ ƒe numegbe.”—1 Mose 24:57.\nNyametsotso vevi aɖe dze ŋgɔ Rebeka azɔ. Nya kae wòagblɔ? Ðe wòade fofoa kple nɔviaŋutsua dzi ahabia be woaɖe mɔ na ye yeanɔ aƒe tsɔ wu be yeazɔ mɔ ayi dzronyigba dzia? Alo ɖe wòabui be enye mɔnukpɔkpɔ na ye be yeawɔ akpa aɖe le nudzɔdzɔ sia si dze ƒãa be Yehowa nɔ mɔ fiamee la mea? Eƒe nyaŋuɖoɖoa na míekpɔ ale si wòse le eɖokui me ku ɖe ale si nuwo va trɔ kpatae le eƒe agbe me la ŋu togbɔ be ɖewohĩ evɔ̃ vie hã. Eɖo nyaa ŋu kpuie ko be: “Ɛ̃, mayi.”—1 Mose 24:58.\nNɔnɔme nyui ka gbegbee nye esi wòɖe fia! Egbea, ɖewohĩ ale si srɔ̃ɖekɔnuwo le le mía gbɔ la ato vovo na ale si wònɔ ɣemaɣi ya, gake míate ŋu asrɔ̃ nu vevi aɖe tso Rebeka gbɔ. Menye nu si dze eya ŋutɔ ŋu ye nɔ vevie nɛ o, ke boŋ nu si adze eƒe Mawu Yehowa ŋue. Le srɔ̃ɖenyawo me egbea hã la, Mawu ƒe Nyaa gaɖoa aɖaŋu nyuitɔwo tso ame si ƒomevi woaɖe la tiatia kple ale si woawɔ anye srɔ̃ŋutsu alo srɔ̃nyɔnu nyui ŋu. (2 Korintotɔwo 6:14, 15; Efesotɔwo 5:28-33) Anyo ŋutɔ be míasrɔ̃ Rebeka ƒe kpɔɖeŋua eye míadze agbagba anya nu si Mawu di ahawɔe.\n“ŊUTSU KAE NYE MA?”\nBetuel ƒe ƒomea yra Rebeka si gbɔ womelɔ̃a nu le o la. Eyome eya kple Debora, ame si na noe le ɖevime la kple dɔlanyɔnu aɖewo kpakple Eliezer kple eŋumeawo siaa dze mɔ. (1 Mose 24:59-61; 35:8) Eteƒe medidi hafi woɖe Haran ɖe megbe ʋĩi o. Mɔa didi ŋutɔ, anɔ abe kilometa 800 ene, eye ɖewohĩ wozɔ mɔa kwasiɖa etɔ̃. Anɔ eme be mɔa zɔzɔ menɔ bɔbɔe o. Rebeka kpɔ kposɔwo kpɔ zi geɖe, gake míate ŋu aƒo nya ta be enye kposɔdola bibi o. Biblia na míenya be eƒe ƒometɔwo nye lãkplɔlawo, ke menye asitsala mɔzɔla siwo doa kposɔ tsɔ zɔa mɔe o. (1 Mose 29:10) Ame siwo le kposɔdodo srɔ̃m la gblɔna zi geɖe be edodo medze edzi na yewo o, ne menye didiƒee wodoe yii o gɔ̃ hã!\nKe hã Rebeka kpɔ ŋgɔ tẽe eye ɖikeke mele eme o be edze agbagba be yease nya geɖe tso Eliezer gbɔ ku ɖe Isak kple eƒe ƒomea ŋu. Kpɔe ɖa le susu me ko be ŋutsu tsitsi la le ŋugbe si Yehowa do na Exɔlɔ̃ Abraham la ŋu nya gblɔm na Rebeka esime wonɔ anyi le dzo ƒum le zã me le afi si woatsi adɔ le mɔa dzi. Mawu ato Abraham ƒe dzidzimevi aɖe dzi ayra amegbetɔƒome bliboa. Ne Rebeka bu ale si Yehowa ƒe ŋugbedodoa ava eme to yeƒe ŋugbetɔsrɔ̃ Isak kple ye ŋutɔ hã dzi ŋu la, aleke gbegbe wòawɔ dɔ ɖe edzii ye nye esi!—1 Mose 22:15-18.\nÐokuibɔbɔ si tɔgbi mebɔ o, si ŋu asixɔxɔ le, ye Rebeka ɖe fia\nMlɔeba, ŋkeke si ŋu míeƒo nu tsoe le nyati sia ƒe gɔmedzedze la ɖo. Esi mɔzɔhaa nɔ Negeb nutoa me tom le anyinutsyɔɣi la, Rebeka kpɔ ŋutsu aɖe le adzɔge ɖaa wòle zɔzɔm le gbea me. Edze ƒãa be enɔ ŋugble dem. Biblia gblɔ be Rebeka ɖi “le kposɔ la dzi enumake,” ɖewohĩ melala kposɔa tsyɔ akɔ anyi gɔ̃ hã o, eye wòbia ŋutsu tsitsi la be: “Ŋutsu kae nye ma le zɔzɔm le gbe me gbɔna mía kpe ge?” Esi wòse be Isak ye la, etsɔ motsyɔnu tsyɔ ŋkume. (1 Mose 24:62-65) Nu ka tae? Edze ƒãa be ewɔ esia tsɔ de bubu eƒe ŋugbetɔsrɔ̃ la ŋu. Egbea, awɔ na ame aɖewo be ɖokuibɔbɔ ma nye tsigãdzinu. Gake le nyateƒe me la, ŋutsuwo kple nyɔnuwo siaa ate ŋu asrɔ̃ nu tso Rebeka ƒe ɖokuibɔbɔa me. Alo ɖe mía dometɔ aɖe li si mehiã nɔnɔme nyui sia geɖe wu oa?\nIsak, si xɔ abe ƒe 40 ene ɣemaɣi la gakpɔtɔ nɔ dadaa, Sara, si ku anɔ abe ƒe etɔ̃e nye ema va yi ene la fam. Eya ta míate ŋu agblɔ be Isak nye ame si dzi nu wɔa dɔ ɖo eye wòsea veve ɖe ame nu. Yayra ka gbegbee nye esi wònye na ŋutsu sia be wotsɔ nyɔnu si nye dɔ sesẽ wɔla, amedzrowɔla kple ɖokuibɔbɔla la nɛ be wòaɖe! Aleke ame eve siawo dome va nɔ? Biblia gblɔ kpuie ko be: “Isak lɔ̃e ŋutɔ.”—1 Mose 24:67; 26:8.\nTogbɔ be ƒe 3,900 aɖewoe nye esi va yi hã la, ele bɔbɔe na míawo gɔ̃ hã be míalɔ̃ Rebeka. Ðe eƒe dzinɔameƒo, amedzrowɔwɔ, ɖokuibɔbɔ kple dɔ sesẽ wɔwɔ mena eƒe nu lé dzi na mí oa? Neva eme be mí katã, ɖeviwo kple tsitsiawo, ŋutsuwo kple nyɔnuwo, srɔ̃tɔwo kple trewo siaa míasrɔ̃ eƒe xɔse!\n^ mm. 10 Fiẽsi ɖo xoxo ɣemaɣi. Naneke medze le ŋutinyaa me si ɖee fia be Rebeka nɔ vudoa to gaƒoƒo geɖe o. Eye medze le nudzɔdzɔa me be kaka wòawɔ vɔ la, eƒe ƒometɔwo dɔ alɔ̃ alo ame aɖe ti eyome be yeava kpɔ ɖa be nu ka tae wòtsi anyi ɖo hã o.\n^ mm. 15 Womeyɔ Eliezer ŋkɔ tẽe le ŋutinya sia me o, gake anɔ eme be eyae nye subɔvi si wowɔnɛ. Ɣeaɖeɣi la, Abraham ɖoe be ne yemedzi vi o la, ke Eliezer nanyi yeƒe kesinɔnuwo dome, eya ta ɖikeke mele eme o be eyae nye subɔvi si tsi wu, si dzi Abraham ka ɖo wu. Eye aleae woɖɔ subɔvi sia le ŋutinya sia me.—1 Mose 15:2; 24:2-4.


1 Tesalonikatɔwo 2 | Biblia Le Internet Dzi | Xexe Yeye Gɔmeɖeɖe (1984)\n1 Tesalonikatɔwo 2:1-20\n2 Nyateƒee, nɔviwo, mia ŋutɔwo mienya ale si míaƒe mia gbɔ vava la mezu dzodzro o, 2 ke boŋ be esi míekpe fu, eye woɖi gbɔ mí gbã le Filipi (abe ale si mienyae ene) vɔ la, dzi ɖo mía ƒo to mía Mawu la dzi, be míagblɔ Mawu ƒe nya nyui la na mi le ʋiʋli geɖe me. 3 Elabena nuxlɔ̃ame si míenana la metso vodada alo makɔmakɔnyenye alo beble me o, 4 ke boŋ abe ale si ko Mawu do mí kpɔ hekpɔe be míedze be wòatsɔ nya nyui la ade asi na míi ene la, nenemae míeƒoa nui, menye be wòadze amegbetɔwo ŋu o, ke boŋ be wòadze Mawu, ame si dzroa míaƒe dziwo me kpɔ la ŋu. 5 Le nyateƒe me la, míetsɔ numevivinya aɖeke vae ɣeaɖekeɣi kpɔ o (abe ale si mienyae ene), eye míewɔ nu alakpatɔe le ŋubiabiã ta kpɔ o, Mawue nye eŋuti ɖasefo! 6 Eye míele ŋutikɔkɔe hã dim tso amegbetɔwo gbɔ o, ao, míele edim tso mi alo ame bubuwo gbɔ o, togbɔ be míate ŋu anye agba gã aɖe na mi, le Kristo ƒe apostolo siwo míenye ta hafi hã. 7 Ke boŋ míefa tu le mia dome, abe ale si vidada si le no nam ye ŋutɔ viawo la léa be na wo nyuie ene. 8 Eya ta esi míelɔ̃a nu le mia gbɔ o ŋuti la, edzɔ dzi na mí vevie be, menye Mawu ƒe nya nyui la ɖeɖe koe míatsɔ na mi o, ke mía ŋutɔwo ƒe luʋɔwo hãe, elabena mietrɔ zu míaƒe lɔlɔ̃tɔwo. 9 Nyateƒee, nɔviwo, míaƒe agbagbadzedze kple kutrikuku le susu me na mi. Esime míenɔ Mawu ƒe nya la gblɔm na mi la, zã kple keli ye míenɔ dɔ wɔm, bene míagazu agba gã aɖeke na mia dometɔ aɖeke o. 10 Miawoe nye ɖasefowo, eye Mawu hã nyee, be míenye nuteƒewɔlawo kple ame dzɔdzɔewo kpakple mokakamanɔŋutɔwo le mi xɔsetɔwo dome. 11 Eye ale mienyae be, abe ale si vifofo wɔna na viawo ene la, míeyi edzi xlɔ̃ nu mia dometɔ ɖe sia ɖe, eye míefa akɔ na mi hegbe nya na mi, 12 bene miayi edzi azɔ ale si dze Mawu si le mia yɔm va eƒe fiaɖuƒe kple ŋutikɔkɔe gbɔ la. 13 Ɛ̃, ema tae míawo hã míedaa akpe na Mawu madzudzɔmadzudzɔe, elabena esi miexɔ Mawu ƒe nya la, si miese tso mía gbɔ la, miexɔe abe amegbetɔwo ƒe nya ene o, ke boŋ abe Mawu ƒe nya ene, abe ale si wòle vavã hã ene, si le dɔ dzi le mi xɔsetɔwo hã me. 14 Elabena nɔviwo, miezu Mawu ƒe hame siwo le Yudea, siwo le ƒomedodo me kple Kristo Yesu la, srɔ̃lawo, elabena miawo hã miete fukpekpe le mia ŋutɔwo mia deviwo si me, le nu siwo tututu me woawo hã wole fu kpem le tso Yudatɔwo si me la me, 15 ame siwo wu Aƒetɔ Yesu kple nyagblɔɖilawo kura gɔ̃ hã, eye woti míawo hã yome. Gawu la, womele nu si dze Mawu ŋu la wɔm o, ke boŋ wotsi tsitre ɖe amewo katã ƒe nyonyo ŋu, 16 elabena wole didim be yewoaxe mɔ na mí be míagaƒo nu na dukɔwo me tɔwo, bene ame siawo nakpɔ ɖeɖe o, si na woyi edzi le nu vɔ̃ geɖe wɔm ɣesiaɣi. Gake eƒe dziku la va wo dzi mlɔeba. 17 Ke míawo la, nɔviwo, esi woɖe mí ɖa tso mia ŋu ɣeyiɣi kpui aɖe—le ŋutilã me, menye le dzi me o—la, míedze agbagba etɔxɛe, eye wòdzro mí vevie, be míakpɔ miaƒe ŋkume. 18 Esia tae míeɖoe be míava mia gbɔ ɖo, ɛ̃, nye Paulo, menye zi ɖeka o, ke boŋ zi eve sɔŋ, gake Satana va tso mɔ na mí. 19 Elabena nu kae nye míaƒe mɔkpɔkpɔ alo dzidzɔ alo aseyetsotso ƒe fiakuku le mía Aƒetɔ Yesu ŋkume le eƒe anyinɔɣi la?—ɛ̃, alo menye miawoe oa? 20 Ɛ̃, miawoe nye míaƒe kafukafu kple dzidzɔ.


Hiob 23 | Biblia Le Internet Dzi | Xexe Yeye Gɔmeɖeɖe\nHiob ƒe nyaŋuɖoɖo (1-17)\nEdi be yeatsɔ yeƒe nya aɖo Mawu ŋkume (1-7)\nEgblɔ be yemate ŋu ake ɖe Mawu ŋu o (8, 9)\n“Melé ɖe eƒe mɔwo ŋu, eye nyemedze ɖe aga o” (11)\n23 Hiob ɖo eŋu be: 2 “Egbe hã mato nyatoƒoe;*+Ŋusẽ vɔ le ŋunye le nye hũɖeɖe ta. 3 Oo, ne ɖe menya afi si makpɔ Mawu le ɖe!+ Anye ne mayi keke enɔƒe ke.+ 4 Matsɔ nye nya aɖo eŋkumeEye mana nye nu me nayɔ fũu kple ɖokuitaʋlinyawo; 5 Makpɔ ale si wòaɖo eŋu namNe mase nya si wòagblɔ nam. 6 Ðe wòatsɔ eƒe ŋusẽ triakɔ la awɔ avu kplima? Ao ɖe! Aɖo tom godoo.+ 7 Ekema ame dzɔdzɔe aɖɔ wo kplii dome ɖo,Eye nye Ʋɔnudrɔ̃la agblɔ be tɔnye dzɔ, ne nyaa natɔ ɖe afi ma. 8 Gake ne meyi ɣedzeƒe la, mele afi ma o;Ne megatrɔ gbɔ hã, nyemele ekpɔm o. 9 Ne ele dɔ wɔm le miame la, nyemate ŋu akpɔe o;Ne edze ɖe ɖusime hã, nyemakpɔe o. 10 Ke hã enya nye mɔwo nyuie.+ Ne edom kpɔ vɔ la, ŋunye adza abe sika nyuitɔ ene.+ 11 Nye afɔ to eƒe toƒewo tututu;Melé ɖe eƒe mɔwo ŋu, eye nyemedze ɖe aga o.+ 12 Nyemetrɔ ɖa le se siwo do tso enu la gbɔ o. Medzra eƒe numenyawo ɖo+ nyuie wu ale si wodi tso asinye. 13 Ne eɖo nane be yeawɔ la, ame kae ate ŋu axe mɔ nɛ?+ Nu si dzroe* wòbe yeawɔ la, ewɔnɛ.+ 14 Elabena awɔ nu siwo katã wòɖo ɖe ŋunye la ade goe,Eye nu siawo tɔgbi bɔ ɖe esi. 15 Esia tae metɔtɔ le eya amea ta;Ne mebu eya amea ŋu la, megavɔ̃nɛ ɖe edzi. 16 Mawu na dzi ɖe le ƒonye,Eye Ŋusẽkatãtɔ la na vɔvɔ̃ ɖom. 17 Gake viviti la mena ɖoɖoe zi le nunye haɖe o,Nenema kee nye blukɔ si tsyɔ mo nam la hã.\n^ Alo, “Egbe hã nye nyahehe nye aglãdzedze.”\n^ Egɔmeɖeɖe tẽe, “Nu si dzro eƒe luʋɔ.”


Nyabiase Etɔ̃ Siwo Na Nuwo Trɔ Le Nye Agbe Me | Biblia Le Amewo Ƒe Agbenɔnɔ Trɔm\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bislama Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Croatian Czech Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gun Haitian Creole Hebrew Hiligaynon Hiri Motu Hungarian Icelandic Igbo Iloko Indonesian Italian Japanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Latvian Lingala Lithuanian Luganda Luo Luvale Macedonian Malagasy Malay Maltese Maya Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Vietnamese Wallisian Xhosa Yoruba Zapotec (Isthmus) Zulu\nNyabiase Etɔ̃ Siwo Na Nuwo Trɔ Le Nye Agbe Me\nAbe Ale Si Doris Eldred Gblɔe Ene\nƑE SI ME WODZII: 1949\nDUKƆ SI ME WÒTSO: AMERIKA\nAME SI WÒNYE TSÃ: ENƆ TAMEÐOÐO SI LE AGBE ŊU DIM\nAncram, si nye du sue aɖe le New York nutoa ƒe dziehe le Amerika ye menɔ tsi. Agbleta afi si wonyia nyiwo le koŋ lae wònye. Le nyateƒe me la, nyi siwo le dua me la sɔ gbɔ wu dua me tɔwo.\nNye ƒometɔwo dea sɔleme le sɔlemexɔ sue ɖeka pɛ si le dua me la me. Kwasiɖagbe ŋdi la, Tɔgbui tutua nye afɔkpawo ŋu nyuie, eye emegbe medzea mɔ kple Biblia ɣi sue si Mama nam la ɖoa ta Kwasiɖagbe mawunyasrɔ̃suku. Wofia dɔ sesẽ wɔwɔ, amebubu, kple kpekpeɖeŋunana aƒelikawo ƒe vevienyenye mía kple nɔvinyewo, eye be míanɔ akpe dam ɖe míaƒe yayrawo ta.\nEsi metsi la, meʋu le mía ƒeme, eye meva zu nufiala. Nya geɖewo nɔ asinye mebiana tso Mawu kple agbea ŋu. Nye sukuviwo dometɔ aɖewo ƒe tagbɔ kɔ ale gbegbe. Gake ɖewo ya ƒe susu meɖa o, eya ta ele be woasrɔ̃ nu veviedodotɔe. Wo dometɔ aɖewo nye nuwɔametɔwo, gake bubuwo ya le lãmesẽ nyui me. Mekpɔe be mesɔ kura be nuwo nanɔ alea o. Nya siwo sukuvi siwo nye nuwɔametɔwo dzilawo gblɔna ɣeaɖewoɣi la dometɔ ɖekae nye, “Alea ye Mawu wɔ vinyea.” Eya ta mebiaa ɖokuinye be nu ka tae Mawu ɖe mɔ be wodzi ɖevi aɖewo nuwɔametɔwoe ɖo. Vidzĩwo menya naneke o, eye womewɔ vɔ̃ aɖeke o ɖe.\nMebiana hã be, ‘Nu ka koŋ tae wowɔm ɖo?’ Mekpɔe be mele tsitsim eye ɣeyiɣiawo va le yiyim kabakaba. Ƒome nyui aɖe mee wodzim ɖo, mede suku xɔŋkɔwo, eye fifia mele dɔ si melɔ̃ vevie la wɔm. Gake nyemenya nu si koŋ matsɔ nye agbe susɔea awɔ o. Mekpɔe be nu si magate ŋu awɔ koe nye be maɖe srɔ̃, eye míatso aƒe nyui aɖe ahadzi viwo, mayi edzi anɔ dɔ wɔm va se ɖe esime maxɔ dzudzɔ le dɔme, eye mlɔeba mayi aɖatsi ametsitsiwo dzikpɔƒe. Gake mebiaa ɖokuinye be agbe katã koe nye esia mahã.\nNye kple hanyeti nufiala aɖewo míeyi mɔkeke le Europa le dzomeŋɔli aɖe. Míeyi ɖatsa le sɔlemexɔ gã xɔŋkɔ siwo nye Westminster Abbey, Notre-Dame de Paris, kple esi le Vatican kpakple sɔlemexɔ sue bubu geɖewo me. Afi sia afi si míeyi la, mebiaa nye nyaawo subɔsubɔhakplɔlawo. Esi metrɔ gbɔ va Sloatsburg, le New York la, meɖatsa le sɔlemeha geɖewo me. Gake wo dometɔ aɖeke mete ŋu ɖo nye biabiawo ŋu wo me kɔ nam o.\nGbe ɖeka, sukuvi aɖe si xɔ ƒe 12 la te ɖe ŋunye hebia nya etɔ̃ aɖewom. Gbã, ebiam be, ɖe menya be Yehowa Ðasefoe yenye hã. Meɖo eŋu be ɛ̃. Evelia, ebiam be, ɖe madi be manya Yehowa Ðasefowo nyuie mahã. Megaɖo eŋu be ɛ̃. Etɔ̃lia, ebia be afi kae menɔna hã. Esi megblɔ afi si menɔna nɛ la, míekpɔe be nye aƒeme medidi tso woƒe ƒomea ƒe aƒe gbɔ kura o. Nyemenya kura be nyabiase etɔ̃ mawo siwo nyɔnuvi ma biam la ana nuwo natrɔ le nye agbe me tegbee o.\nEsia megbe kpuie la, edo eƒe gasɔ va nye aƒe me eye wòdze Biblia-sɔsrɔ̃ gɔme kplim. Mebia nya siwo mebia subɔsubɔhakplɔla geɖewo lae. Gake nyɔnuvi sia ya to vovo, etsɔ woƒe ŋuɖoɖo fakɔname siwo me kɔ nyuie la fiam le nye ŋutɔ nye Biblia me—ame aɖeke meɖo nye nyawo ŋu nam alea kpɔ o!\nNu siwo mesrɔ̃ le Biblia me la do dzidzɔ nam ale gbegbe be nye dzi dze eme. Esi mexlẽ 1 Yohanes 5:19, si gblɔ be, “Míenyae be Mawu me míetso, ke xexe blibo la katã le vɔ̃ɖitɔ la ƒe ŋusẽ te” la, ewɔ dɔ ɖe dzinye ŋutɔ. Eye esi mesrɔ̃e be Satanae hea fukpekpe siwo katã teƒe kpɔm míele vɛ, ke menye Mawue o, eye be Mawu ava ɖe fukpekpewo katã ɖa la, ɖeko nye dzi dze eme bɔkɔɔ. (Nyaɖeɖefia 21:3, 4) Meva kpɔe be ne woɖe Biblia me nyawo me wo me kɔ nyuie la, gɔmesese nɔa eŋu. Togbɔ be ƒe 12 pɛ koe Ðasefo si nɔ nua srɔ̃m kplim la xɔ hã la, megblɔ na ɖokuinye be nu si nye nyateƒe koa nyateƒee, eɖanye ame ka ke ƒe nu mee nèsee le o.\nTogbɔ be ele alea hã, medi be makpɔe ɖa be ɖe Ðasefowo ŋutɔwo wɔna ɖe nya siwo woɖea gbeƒãe la dzi mahã. Le kpɔɖeŋu me, nyɔnuvi suea tea gbe ɖe edzi be Kristotɔ vavãwo wɔa nu dzigbɔɖitɔe eye wonyoa dɔme. (Galatiatɔwo 5:22, 23) Eya ta meɖoe be mado eya ŋutɔ kpɔ be ɖe wòɖea nɔnɔme nyui mawo fiana mahã. Gbe ɖeka le míaƒe nusrɔ̃gbe la, meɖoe koŋ tsi megbe; nyemegbɔ ɖe game dzi o. Menɔ ɖokuinye biam be: ‘Ðe wòanɔ lalayem be magbɔa? Eye ne elalam la, ɖe wòado dziku le esi metsi megbe ta?’ Esi meva ɖo la, mekpɔe be ele lalayem le nye aƒea ƒe kpui nu. Eye wòsi du enumake va nye ʋua gbɔ hegblɔ nam be: “Esusɔ vie ko metrɔ yi aƒe me be maɖagblɔ na danye be ehiã be míaƒo ka na kɔdziwo kple kpovitɔwo ahakpɔe ɖa be ɖe nane dzɔ ɖe dziwò hã, elabena mètsi megbe alea gbegbe le wò nusrɔ̃gbe kpɔ o. Eya ta menɔ nu xam!”\nƔebubuɣi la, mebia nya aɖe si menya nyuie be asesẽ na ƒe-12-vi be wòaɖo eŋu. Gake ɖe medi be makpɔe ɖa be ɖe eya ŋutɔ asusu nya aɖe ko agblɔ hã. Esi mebia nyaae la, ekpɔ nye ŋkume dũu eye wògblɔ be: “Nya si nèbia la sesẽ ŋutɔ. Maŋlɔe ɖi ale be maɖabia dzinyelawo.” Eye esi wòtrɔ va le míaƒe nusrɔ̃gbe si kplɔe ɖo la, etsɔ Gbetakpɔxɔ magazine aɖe si me nye nyabiasea ƒe ŋuɖoɖo le la ɖe asi vɛ. Esia na meva lɔ̃ Ðasefowo, elabena mekpɔa nye nyabiasewo ƒe ŋuɖoɖo siwo tso Biblia me la le woƒe agbalẽwo me. Mía kple nyɔnuvi sue ma míeyi nusɔsrɔ̃a dzi, eye ƒe ɖeka megbe la, mexɔ nyɔnyrɔ hezu Yehowa Ðasefo. *\nEsi meke ɖe nye biabiawo ƒe ŋuɖoɖo siwo fa akɔ nam ŋu azɔ la, nye hã medi be magblɔe na ame bubuwo. (Mateo 12:35) Gbã la, nye ƒometɔwo mekpɔ dzidzɔ ɖe nye dzixɔse yeyea ŋu o. Gake ɣeyiɣi aɖe megbe la, wova trɔ woƒe nɔnɔme hewɔa nu ɖe ŋunye nyuie. Esi wòsusɔ vie danye naku la, eva dze Biblia-sɔsrɔ̃ gɔme. Togbɔ be mete ŋu xɔ nyɔnyrɔ hafi ku o hã, meka ɖe edzi be etso nya me be yeasubɔ Yehowa.\nLe ƒe 1978 me la, meɖe Ðasefo aɖe si ŋkɔe nye Elias Kazan. Eye le ƒe 1981 me la, wokpe mía kple Elias be míava zu United States (Amerika) Betel-ƒomea me tɔwo. * Nublanuitɔe la, esi míesubɔ le afi ma ƒe ene pɛ ko megbe la, Elias ku. Togbɔ be mezu ahosi hã, meyi nye subɔsubɔdɔa dzi le Betel, esia na nye susu nɔ nu ɖeka ŋu eye mekpɔ akɔfafa geɖe.\nLe ƒe 2006 me la, meɖe Richard Eldred, si hã nye Betel-ƒomea me tɔ. Nye kple Richard míeyi edzi le subɔsubɔm le Betel; subɔsubɔmɔnukpɔkpɔ sia doa dzidzɔ na mí ŋutɔ. Esi meva nya nyateƒea ku ɖe Mawu ŋu mlɔeba la, mekpɔe be menye ɖeko meke ɖe nye nyabiaseawo ƒe ŋuɖoɖowo ŋu ko evɔ o, ke meva nya tameɖoɖo si le agbea ŋu hã—eye esiawo katã dze egɔme kple nya etɔ̃ siwo nyɔnuvi sue la biam.\n^ mm. 16 Le wo katã me la, nyɔnuvi sia kple nɔviawo kpe ɖe woƒe nufiala atɔ̃ ŋu wosrɔ̃ Biblia eye wova le Yehowa subɔm.\n^ mm. 18 “Betel” gɔmee nye “Mawu Ƒe Aƒe,” eye alea ye Yehowa Ðasefowo yɔa woƒe alɔdzedɔwɔƒe siwo le xexea me godoo lae. (1 Mose 28:17, 19, etenuŋɔŋlɔ) Betel-ƒomea me tɔwo wɔa dɔ vovovowo tsɔ kpea asi ɖe nufiafiadɔ si wɔm Yehowa Ðasefowo le ŋu.